text: Cyklist død: Kørte ned ad skrænt
  06 februar 2012 kl. 05.59
  En 37-årig mand døde søndag eftermiddag under en cykletur ved Dybbøl. Manden kørte ned ad en skrænt og endte i vandet ved Vemmingbund. Han var død, da redningsmandskab fik ham op.
  Ulykken skete ved 15-tiden. Manden var tilsyneladende ude for at motionere på sin cykel, da han faldt af cyklen vd Dybbølstrand, skriver jv.dk. 
  Sønderborg Brand og Redning blev tilkaldt. Men da brandfolkene fik manden bjærget, var han allerede død, oplyser vagtchef Micahel Skaarup, Syd- og Sønderjyllands Politi.
  Der skal holdes ligsyn for at finde årsagen til ulykken.
  